APSTIPRINĀTS

ar Daugavpils pilsētas domes

2019.gada 13.jūnija lēmuma Nr.362 izveidotās

Pieteikumu pašvaldības līdzfinansējumam kultūras pieminekļu

saglabāšanai vērtēšanas komisijas 2020.gada 03. marta sēdē

**KONKURSA**

**“Daugavpils pilsētas pašvaldības līdzfinansējums kultūras pieminekļu saglabāšanai 2020.gadā”**

**nolikums**

1. **Vispārīgie jautājumi**
2. Konkursa nolikums nosaka kārtību, kādā Daugavpils pilsētas pašvaldība (turpmāk – Pašvaldība) piešķir līdzfinansējumu Daugavpils pilsētā esošo kultūras pieminekļu saglabāšanai.
3. Daugavpils pilsētas kultūras pieminekļu saglabāšanas līdzfinansējuma piešķiršanas konkursu(turpmāk – Konkurss)organizē Daugavpils pilsētas domes (turpmāk - Dome) Pilsētplānošanas un būvniecības departaments.
4. Konkurss tiek izsludināts un organizēts Domes 2018.gada 30.oktobra saistošo noteikumu Nr.30 “Saistošie noteikumi par pašvaldības līdzfinansējumu kultūras pieminekļu saglabāšanai” (turpmāk - Noteikumi) noteiktajā kārtībā.
5. Līdzfinansējuma mērķis ir veicināt kultūras pieminekļu saglabāšanu un atjaunošanu sabiedrības interesēs, sniedzot atbalstu tādas ēkas (turpmāk - piemineklis) vai tās daļas – oriģināli logi, durvis, dekoratīvās vai funkcionālās būvdetaļas u.tml. (turpmāk - būvamatniecības izstrādājums) - saglabāšanai, kura līdzfinansējamā pasākuma īstenošanas rezultātā būs pieejama sabiedrības apskatei īpašnieka (valdītāja) noteiktajā kārtībā, un ir valsts vai vietējās nozīmes kultūras piemineklis.
6. Konkurss tiek izsludināts un informācija par Konkursu tiek publicēta Domes tīmekļa vietnē [www.daugavpils.lv](http://www.daugavpils.lv).
7. Pieteikumi iesniedzami:
   1. līdz 2020.gada 02.septembrim;
   2. Domes Pilsētplānošanas un būvniecības departamentā, Raiņa ielā 28, Daugavpilī.
8. Līdzfinansējamo darbību īstenošanas beigu termiņš atbilstoši līgumam, bet ne vēlāk kā 18 mēneši no attiecīgā līguma noslēgšanas brīža.
9. Finanšu līdzekļi līdzfinansējuma nodrošināšanai tiek piešķirti Pašvaldības budžetā paredzētajā apmērā.

**II. Atbalstāmās aktivitātes un līdzfinansējuma apmērs**

1. 2020.gadā Konkursa ietvaros līdzfinansējumu piešķir šādām aktivitātēm:
   1. pieminekļa vai tā daļas restaurācijas būvprojekta (tai skaitā kultūrvēsturiskās izpētes un inventarizācijas) izstrādei un autoruzraudzībai – 75 % apmērā, bet ne vairāk kā 5000 euro;
   2. pieminekļa vai tā daļas konservācijas būvprojekta (tai skaitā kultūrvēsturiskās izpētes un inventarizācijas) izstrādei un autoruzraudzībai – 30% apmērā, bet ne vairāk kā 1000 euro;
   3. būvamatniecības izstrādājumu kultūrvēsturiskās inventarizācijas sagatavošanai – 75 % apmērā, bet ne vairāk kā 1000 EUR;
   4. pieminekļa vai tā daļas restaurācijas būvdarbiem – 75 % apmērā, bet ne vairāk kā 25 000 EUR;
   5. pieminekļa vai tā daļas konservācijas būvdarbiem – 30 % apmērā, bet ne vairāk kā 5000 EUR;
   6. būvamatniecības izstrādājumu restaurācijai vai analogu vēsturiskajai, zinātniskajai un mākslinieciskajai vērtībai būvamatniecības izstrādājumu iegādei un uzstādīšanai – 50 % apmērā, bet ne vairāk kā 5000 EUR.
2. Pieteikuma iesniedzējs vienas izsludinātās pieteikumu atlases ietvaros var iesniegt tikai vienu pieteikumu.

**III. Pieteikuma iesniegšanas nosacījumi**

1. Pieteikuma iesniedzējs ir persona, kura ir pieminekļa īpašnieks (valdītājs) un kurai uz pieteikuma iesniegšanas brīdi:
   1. nav nekustamā īpašuma nodokļa parāds par tā īpašumā (valdījumā) esošo nekustamo īpašumu;
   2. nav pasludināts maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts.
2. Nolikuma 11.1. un 11.2.apakšpunktu nepiemēro, ja pieteikuma iesniedzējs ir daudzdzīvokļu dzīvojamās mājas dzīvokļu īpašnieku kopība.
3. Konkursam pieminekļa īpašnieks (valdītājs) vai īpašnieka pilnvarotā persona ne vēlāk kā paziņojumā norādītajā termiņā iesniedz pieteikumu saskaņā ar šī nolikuma 1.pielikumu, pievienojot:
   1. nekustamā īpašuma piederību apliecinoša dokumenta kopiju;
   2. pilnvarojuma apliecinoša dokumenta kopiju, ja pieteikumu iesniedz pieminekļa īpašnieka (valdītāja) vārdā;
   3. krāsainus fotoattēlus, kas raksturo situāciju objektā un problēmu;
   4. paredzēto darbu aprakstu;
   5. šī nolikuma 9.4., 9.5. un 9.6.apakšpunktā minētajos gadījumos:
      1. Domes Pilsētplānošanas un būvniecības departamenta būvvaldē apstiprinātu projekta dokumentāciju (būvprojektu, apliecinājuma karti vai paskaidrojuma rakstu), ja attiecināms;
      2. tehniskās apsekošanas atzinumu, arhitektoniski mākslinieciskās inventarizācijas atzinumu vai kultūrvēsturisko izpēti par objekta tehnisko stāvokli un esoša stāvokļa novērtēšanu ar secinājumiem un ieteikumiem;
   6. Nacionālās kultūras mantojuma pārvaldes atļauju vai pamatojumu, ka paredzētajiem darbiem nav nepieciešama atļauja;
   7. objekta saglabāšanas plānu, izmantojamo metožu aprakstu;
   8. līdzfinansējamā pasākuma izmaksu aprēķinu (detalizēta tāme ar sertificēta specialista parakstu) par visu darbu apjomu (atbilstoši Ministra kabineta 2017.gada 03.maija noteikumiem Nr.239 “Noteikumi par Latvijas būvnormatīvu LBN 501-17 “Būvizmaksas noteikšanas kārtība””);
   9. veidlapu par sniedzamo informāciju *de minimis* atbalsta uzskaitei un piešķiršanai atbilstoši Ministru kabineta 2018.gada 21.novembra noteikumu Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” 1.pielikumam, ja līdzfinansējuma saņēmējiem sniegtais atbalsts uzskatāms par komercdarbības atbalstu.
4. Ja pieteikuma iesniedzējs ir daudzdzīvokļu dzīvojamās mājas dzīvokļu īpašnieku kopība, papildus šī nolikuma 13.punktam pieteikumam pievieno normatīvajos aktos noteiktajā kartībā pieņemtu daudzdzīvokļu dzīvojamās mājas dzīvokļu īpašnieku kopības lēmumu, kurā dzīvokļu īpašnieki:
   1. vienojušies par pieminekļa vai tās daļas saglabāšanu un saglabāšanas veidu;
   2. vienojušies par pieminekļa vai tās daļas saglabāšanas plānotajām izmaksām;
   3. vienojušies par kārtību, kādā piemineklis vai tās daļas būs pieejamas sabiedrības apskatei;
   4. norādījuši personu, kura ir tiesīga iesniegt pieteikumu un slēgt līgumu ar Pašvaldību par līdzfinansējuma piešķiršanu, kā arī veikt citas ar līdzfinansējuma saņemšanu saistītās darbības.
5. Pieteikuma iesniedzējs ir atbildīgs par pieteikumā ietvertās informācijas patiesumu.

**IV. Pieteikuma vērtēšana un līdzfinansējuma piešķiršanas nosacījumi**

1. Pieteikumu vērtēšanu veic ar Domes lēmumu izveidota komisija.
2. Komisija pieteikumus pārbauda un vērtē to iesniegšanas secībā un šādā kārtībā:
   1. pārbauda pieteikuma atbilstību Noteikumu un šī nolikuma prasībām;
   2. pārbauda pieteikuma iesniedzēja atbilstību izvirzītajām prasībām;
   3. pārbauda pieteikumā iekļauto izmaksu pamatotību;
   4. katrs komisijas loceklis novērtē pieteikumus saskaņā ar šī nolikuma 2.pielikumu;
   5. sagatavo atzinumu Domei lēmuma pieņemšanai.
3. Konkursam iesniegtie pieteikumi tiek atvērti Konkursa komisijas sēdē. Konkursa komisijas sēdes pieteikumu atvēršanas protokolā par katru iesniegto pieteikumu tiek norādītas šādas ziņas – pieteikuma iesniedzējs, projekta nosaukums, projekta īstenošanas termiņi, projekta kopējās izmaksas un pieprasītais finansējums.
4. Ja Konkursa komisijas loceklis ir personīgi ieinteresēts kāda iesniegtā pieteikuma izskatīšanā, viņš par to informē pārējos Konkursa komisijas locekļus un nepiedalās attiecīgā pieteikuma apspriešanā un lēmuma pieņemšanā.
5. Pēc pieteikumu atbilstības pārbaudes, Konkursa komisija noraida Noteikumu un šī nolikuma prasībām neatbilstošos pieteikumus un vērtē pārējos pieteikumus saskaņā ar šī nolikuma 2.pielikumu.
6. Pēc pieteikumu novērtēšanas, komisija sakārto pieteikumus pēc piešķirto punktu skaita.
7. Komisija reģistrē pieteikumus līdzfinansējuma saņemšanai atsevišķā reģistrā, piešķirot tiem kārtas numuru. Ja pieteikums līdzfinansējuma saņemšanai netiek iesniegts atbilstoši šo noteikumu prasībām vai arī tiek iesniegts nepilnīgs, pieteikums līdzfinansējuma saņemšanai netiek reģistrēts.
8. Komisija izskata pieteikumus un sagatavo Domei atzinumu viena mēneša laikā pēc pieteikumu iesniegšanas termiņa beigām.
9. Pēc Domes lēmuma par līdzfinansējuma piešķiršanu ar pieteikuma iesniedzēju tiek noslēgts līgums par līdzfinansējuma piešķiršanu saskaņā ar 3.pielikumu.
10. Pretendentiem pirms līguma slēgšanas ir jāsaņem Nacionālās kultūras mantojuma pārvaldes atļauja vai saskaņota projekta dokumentācija (būvprojekts, atjaunošanas apliecinājuma karte, paskaidrojuma raksts) par pieteikumā pašvaldības līdzfinansējuma saņemšanai kultūras pieminekļu saglabāšanai minētiem darbiem vai pamatojums, ka šiem darbiem nav nepieciešama atļauja.
11. Līgums tiek noslēgts pēc Domes lēmuma pieņemšanas un visu nepieciešamo dokumentu iesniegšanas līguma slēgšanai, bet ne vēlāk kā sešu mēnešu laikā.
12. Līdzfinansējumu izmaksā pēc visu līdzfinansējamo pasākumu īstenošanas, t.i., pēc pieteikumā paredzēto pieminekļa vai būvamatniecības izstrādājuma saglabāšanas darbu pabeigšanas, ieskaitot darbu pabeigšanas fakta saskaņošanu valsts un pašvaldības iestādēs normatīvajos aktos noteiktajos gadījumos un kārtībā, kā arī līdzfinansējuma maksājuma saņemšanai noteikto dokumentu iesniegšanas.
13. Līdzfinansējuma saņemšanai Domei iesniedzami šādi dokumenti:
    1. darbu pabeigšanas un kompetento iestāžu prasību izpildes fakta apstiprināšanai:
       1. nolikuma 9.1.apakšpunktā minētajiem darbiem: izstrādātā *atjaunošanas vai restaurācijas būvniecības ieceres dokumenta* vai tam pielīdzināma dokumenta kopija papīra veidā un elektroniskā datu nesējā, atzīmes kopija par projektēšanas nosacījumu izpildi (ja nepieciešams), no izpildītāja un pasūtītāja puses parakstītā autoruzraudzības līguma kopija (ja finansējums tiek prasīts autoruzraudzības izmaksu segšanai);
       2. nolikuma 9.2.apakšpunktā minētajiem darbiem: izstrādātā *konservācijas būvniecības ieceres dokumenta* vai tam pielīdzināma dokumenta kopija papīra veidā un elektroniskā datu nesējā, atzīmes kopija par projektēšanas nosacījumu izpildi (ja nepieciešams), no izpildītāja un pasūtītāja puses parakstītā autoruzraudzības līguma kopija (ja finansējums tiek prasīts autoruzraudzības izmaksu segšanai);
       3. nolikuma 9.3.apakšpunktā minētajiem darbiem: izstrādātās *būvamatniecības izstrādājuma kultūrvēsturiskās inventarizācijas* vai tam pielīdzināma dokumenta kopija papīra veidā un elektroniskā datu nesējā, Nacionālā kultūras mantojuma pārvaldes atzinuma vai tam pielīdzināma dokumenta kopija;
       4. nolikuma 9.4.apakšpunktā minētajiem darbiem: veikto *restaurācijas būvdarbu* no izpildītāja un pasūtītāja puses parakstītā pieņemšanas-nodošanas akta kopija, Nacionālā kultūras mantojuma pārvaldes atzinuma vai tam pielīdzināma dokumenta kopija, atzīmes kopija projekta dokumentācijā par būvniecības nosacījumu izpildi vai akta kopija par pieņemšanu ekspluatācijā, fotogrāfijas ar situācijas fiksāciju pirms un pēc veiktajiem būvdarbiem;
       5. nolikuma 9.5.apakšpunktā minētajiem darbiem: veikto *konservācijas būvdarbu* no izpildītāja un pasūtītāja puses parakstītā pieņemšanas-nodošanas akta kopija, Nacionālā kultūras mantojuma pārvaldes atzinuma vai tam pielīdzināma dokumenta kopija, atzīmes kopija projekta dokumentācijā par būvniecības nosacījumu izpildi vai akta kopija par pieņemšanu ekspluatācijā, fotogrāfijas ar situācijas fiksāciju pirms un pēc veiktajiem būvdarbiem;
       6. nolikuma 9.6.apakšpunktā minētajiem darbiem: Nacionālā kultūras mantojuma pārvaldes atzinuma vai tam pielīdzināma dokumenta kopija, fotogrāfijas ar situācijas fiksāciju pirms un pēc veiktajiem būvdarbiem;
    2. veikto darbu nodošanas – pieņemšanas aktus, kurus ir parakstījuši finansējuma saņēmējs un darbu veicējs, no kura nepārprotami ir secināms, ka ir izpildīti un pieņemti visi līguma tāmē paredzētie darbi;
    3. finansējuma saņēmēja veikto maksājumu apliecinošos dokumentus (bankas apliecināts veiktā maksājuma uzdevums);
    4. atskaiti saskaņā ar šī nolikuma 4.pielikumu.
14. Komisija šī nolikuma 28.punktā minētos dokumentus izvērtē divu mēnešu laikā no to saņemšanas brīža.
15. Dome līgumā noteiktajā kārtībā veic līdzfinansējuma maksājumu, ja līdzfinansējuma maksājuma saņemšanai nepieciešamie dokumenti pilnībā atbilst līguma nosacījumiem.

Komisijas priekšsēdētājs Mihails Lavrenovs

Komisijas locekļi: Inga Ancāne

Inguna Kokina

Artjoms Mahļins

Nadežda Šapkova

Dzintra Bukeviča

**1. pielikums**

Konkursa “Daugavpils pilsētas pašvaldības līdzfinansējums kultūras

pieminekļu saglabāšanai 2020.gadā” nolikumam

**PIETEIKUMA VEIDLAPA**

Pieteikuma iesniegšanas datums: \_\_/\_\_\_/\_\_\_\_

1. Informācija par pieteikuma iesniedzēju:

|  |  |
| --- | --- |
| **Pieteikuma iesniedzējs** | |
| ***Pieteikuma iesniedzējs ir*** *(atzīmēt atbilstošo):*  □ fiziska persona;  □ juridiska persona;  □ kopīpašnieki;  □ dzīvokļu īpašnieku kopība; | |
| *aizpilda, ja pieteikuma iesniedzējs ir fiziska persona* | |
| **vārds, uzvārds** |  |
| **kontaktinformācija saziņai** *(tālruņa numurs, e-pasta adrese vai pasta adrese)* |  |
| *aizpilda, ja pieteikuma iesniedzējs ir juridiska persona* | |
| **nosaukums** |  |
| **vienotais reģistrācijas numurs** |  |
| **juridiskā adrese** |  |
| **kontaktinformācija saziņai** *(tālruņa numurs, e-pasta adrese vai pasta adrese)* |  |
| **pārstāvja vārds, uzvārds** |  |
| **pārstāvības pamats** *(statūti, pilnvarojums, cits)* |  |
| *aizpilda, ja pieteikuma iesniedzēji ir kopīpašnieki* | |
| **ziņas par visiem kopīpašniekiem:** | |
| **fiziskām personām – vārds, uzvārds;**  **juridiskām personām – nosaukums, vienotais reģistrācijas numurs** |  |
| **ziņas par personu, kas pārstāvēs kopīpašniekus:** | |
| **fiziskai personai – vārds, uzvārds, adrese, kontaktinformācija saziņai** *(tālruņa numurs, e-pasta adrese vai pasta adrese),* **pārstāvības pamats;**  **juridiskām personām – nosaukums, vienotais reģistrācijas numurs, adrese, kontaktinformācija saziņai** *(tālruņa numurs, e-pasta adrese vai pasta adrese)***, pārstāvības pamats (***statūti, pilnvarojums, protokols, cits)* |  |
| *aizpilda, ja pieteikuma iesniedzēji ir dzīvokļu īpašnieku kopība* | |
| **dzīvojamās mājas adrese** |  |
| **dzīvokļu īpašnieku kopības lēmuma pieņemšanas datums** |  |
| **ziņas par personu, kas pārstāvēs dzīvokļu īpašnieku kopību:** | |
| **fiziskai personai – vārds, uzvārds, adrese, kontaktinformācija saziņai** *(tālruņa numurs, e-pasta adrese vai pasta adrese)***,**  **juridiskām personām – nosaukums, vienotais reģistrācijas numurs, adrese, kontaktinformācija saziņai** *(tālruņa numurs, e-pasta adrese vai pasta adrese)***,** |  |

2. Informācija par kultūras pieminekli un paredzētām darbībām:

|  |  |
| --- | --- |
| **Informācija par pieminekli** | |
| **adrese** |  |
| **kadastra apzīmējums** |  |
| **informācija par kultūras pieminekļa statusu**  *(datējums, valsts aizsardzības nr., nosaukums)* |  |
| **iepriekš veiktie kultūras pieminekļa saglabāšanas darbi (ja zināms)**  *(informācija par veiktajiem kultūras pieminekļa saglabāšanas darbu veidiem, to raksturojums)* |  |
| **iepriekš saņemtais līdzfinansējums kultūras pieminekļa saglabāšanai**  *(informācija par visiem iepriekš saņemtajiem līdzfinansējumiem pieminekļa saglabāšanai)* |  |
| **vai piemineklim piešķirts vidi degradējoša objekta statuss?** |  |
| **kārtība, kādā piemineklis būs pieejams sabiedrības apskatei** *(aizpilda brīvā formā)* |  |

|  |  |
| --- | --- |
| **Paredzētās darbības** | |
| **Pieteikums iesniegts** *(atzīmēt atbilstošo)***:**  □ pieminekļa saglabāšanai;  □ būvamatniecības izstrādājuma saglabāšanai;  □ dokumentācijas izstrādei; | |
| **Plānotais projekta īstenošanas laiks:**  *(norāda pilnos mēnešos)* |  |
| **Plānotās aktivitātes** |  |

|  |  |  |
| --- | --- | --- |
| **Plānoto darbu izmaksu aprēķins** | **Pieteikuma iesniedzēja finansējuma apmērs *(euro)*** | **Pašvaldības līdzfinansējuma apmērs *(euro)*** |
| *(..)* |  |  |
|  | **Kopā:** | **Kopā:** |

**□** apliecinu, ka pieteikumā norādītā informācija ir patiesa un pilnīga, Domes 2018.gada 30.oktobra saistošajos noteikumos Nr.30 “Saistošie noteikumi par pašvaldības līdzfinansējumu kultūras pieminekļu saglabāšanai” ietvertās tiesības un pienākami ir saprotami;

□ ja pieteikumu iesniedz fiziska persona – atļauju pieteikuma izskatīšanas procesā apstrādāt manus personas datus atbilstoši normatīvajos aktos noteiktajam.

\_\_\_\_\_\_\_\_\_\_\_\_\_ (paraksts)

**2. pielikums**

Konkursa “Daugavpils pilsētas pašvaldības līdzfinansējums kultūras

pieminekļu saglabāšanai 2020.gadā” nolikumam

**PIETEIKUMA NOVĒRTĒŠANAS ANKETA**

|  |  |  |  |  |  |
| --- | --- | --- | --- | --- | --- |
| **Vērtējamais kritērijs** | **Maksimālais punktu skaits** | **Komisijas locekļa vērtējums** | **(...)** | **(…)** | **Vērtējums** |
| **Pieminekļa datējums:** |  |  |  |  |  |
| līdz 1900.g. | **3** |  |  |  |  |
| 1901.g.-1940.g. | **2** |  |  |  |  |
| pēc 1941.g. | **1** |  |  |  |  |
| **Pieminekļa vai būvamatniecības** **izstrādājuma oriģinālās substances un autentiskuma saglabāšanas pakāpe:** |  |  |  |  |  |
| saglabājušies orģinālā izskatā | **4** |  |  |  |  |
| ar atsevišķiem pārveidojumiem (ēkai daļēji mainīti logi, krāsojums, labots jumta segums, nelieli apdares zudumi u.c.) | **3** |  |  |  |  |
| pārveidots (mainīts vai daļēji mainīts apšuvums, daļēji mainīta sienu, jumta konstrukcija, mainīti logi, durvis u.c.) | **2** |  |  |  |  |
| zaudējis oriģinālo izskatu (ļoti lieli zudumi, mainīta sienu, jumta konstrukcija, mūsdienīga fasāžu apdare, jumta segums, logi, durvis) | **1** |  |  |  |  |
| **Kultūras pieminekļa oriģinālās dekoratīvās apdares vērtība:** |  |  |  |  |  |
| ar dekoratīvo apdari | **2** |  |  |  |  |
| nav dekoratīvās apdares | **1** |  |  |  |  |
| **Paredzēto darbu neatliekamība:** |  |  |  |  |  |
| steidzami, neatliekami darbi, kas saistīti ar oriģinālas substances saglabāšanu un ēku drošību | **3** |  |  |  |  |
| neatliekami darbi, kas nodrošina objekta pastāvēšanu ilgtermiņā | **2** |  |  |  |  |
| darbi nav neatliekami, saistīti ar objekta funkciju uzlabošanu | **1** |  |  |  |  |
| **Paredzēto darbu veids:** |  |  |  |  |  |
| objekta vau tā daļas konservācijas darbi | **4** |  |  |  |  |
| kompleksa objekta vai tā daļas restaurācija | **4** |  |  |  |  |
| elementu restaurācija | **3** |  |  |  |  |
| objekta atjaunošanas darbi | **2** |  |  |  |  |
| elementu atjaunošana vai, kas ir analogi vēsturiskajai, zinātniskajai un mākslinieciskajai vērtībai, jaunu uzstādīšana | **1** |  |  |  |  |
| **Paredzēto darbu rezultāta pieejamība sabiedrības apskatei:** |  |  |  |  |  |
| brīvi pieejams | **3** |  |  |  |  |
| pieejams ēkas īpašnieka (valdītāja) noteiktajā kārtībā | **1** |  |  |  |  |
| **Izstrādāta būvniecības iecere un saņemts Nacionālās kultūras mantojuma pārvaldes saskaņojums** |  |  |  |  |  |
| iesniegts | **2** |  |  |  |  |
| nav iesniegts | **1** |  |  |  |  |
| **piemineklim piešķirts vidi degradējošas būves statuss** |  |  |  |  |  |
| piešķirts | **1** |  |  |  |  |
| nav piešķirts | **0** |  |  |  |  |

**3. pielikums**

Konkursa “Daugavpils pilsētas pašvaldības līdzfinansējums kultūras

pieminekļu saglabāšanai 2020.gadā” nolikumam

**Līgums Nr.**

par kultūras pieminekļa saglabāšanai piešķirtā finansējuma

pārskaitīšanas kārtību un izlietojuma uzraudzību

Daugavpilī 20\_\_.gada \_\_.\_\_\_\_\_\_\_

**Daugavpils pilsētas dome**, reģ.Nr.90000077325, juridiskā adrese: K.Valdemāra ielā 1, Daugavpilī (turpmāk – Dome), tās priekšsēdētāja \_\_\_\_\_\_\_\_\_ personā, kurš rīkojas, pamatojoties uz likuma “Par pašvaldībām” 62.panta 4.punktu, no vienas puses, un

***Fiziska persona/Juridiska persona,*** *personas kods/reģ.Nr.*, *deklarētā dzīvesvieta/juridiskā adrese* (turpmāk – Finansējuma saņēmējs), *tās \_\_\_\_\_\_ personā, kas rīkojas, pamatojoties uz\_\_\_\_\_\_\_,* no otras puses, turpmāk kopā – Puses, katra atsevišķi – Puse,

pamatojoties uz konkursa “Daugavpils pilsētas pašvaldības līdzfinansējums kultūras pieminekļu saglabāšanai 2020.gadā” (turpmāk - Konkurss) ietvaros pieņemto Domes 20\_\_.gada \_\_.\_\_\_\_ lēmumu Nr.\_\_\_, noslēdz šādu līgumu (turpmāk – Līgums):

1. **Līguma priekšmets, termiņi un finansējums**
2. Līguma priekšmets ir Domes līdzfinansējuma piešķiršana Finansējuma saņēmējam kultūras pieminekļa - \_\_\_\_\_\_\_\_\_\_\_, Daugavpilī, saglabāšanai (turpmāk – Pasākums) no pašvaldības budžeta programmas „\_\_\_\_\_\_\_\_\_\_” un piešķirtā finansējuma izlietojuma uzraudzība.
3. Līdzfinansējuma maksimālā summa ir \_\_\_\_\_ *euro* (\_\_\_\_\_\_\_\_ *euro*).
4. Pasākuma rezultāti ir: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .
5. Pasākums tiek īstenots no 20\_\_\_.gada \_\_\_.\_\_\_\_ līdz 20\_\_\_.gada \_\_.\_\_\_\_\_\_\_\_\_\_.
6. **Līdzfinansējuma izmaksāšanas kārtība**
7. Līdzfinansējums piešķirams atbilstoši šī Līguma pielikumā pievienotajā tāmē norādītajām izmaksām (turpmāk – Attiecināmās izmaksas).
8. Dome izmaksā līdzfinansējumu pēc visu līdzfinansējamo pasākumu īstenošanas, t.i., pēc pieteikumā paredzēto darbu pabeigšanas, ieskaitot darbu pabeigšanas fakta saskaņošanu valsts un pašvaldības iestādēs normatīvajos aktos noteiktajos gadījumos un kārtībā, kā arī līdzfinansējuma maksājuma saņemšanai noteikto dokumentu iesniegšanas Līgumā noteiktajā kārībā un termiņā.
9. Līdzfinansējums Finansējuma saņēmējam tiek samaksāts pilnā apmērā, ja:
   1. visi Attiecināmo izmaksu segšanai paredzētie izdevumi ir taisīti Līgumā 4.punktā norādītajā Pasākuma ieviešanas termiņā;
   2. Pasākuma ietvaros maksājumi Attiecināmo izmaksu segšanai ir veikti no Līgumā norādītā Finansējuma saņēmēja norēķinu konta;
   3. Attiecināmo izmaksu segšanai paredzētie maksājumi ir veikti, pamatojoties uz attiecīgu darbu izpildes līgumu;
   4. Finansējuma saņēmējs Līguma 4.punktā noteiktā termiņa ietvaros ir iesniedzis visus līdzfinansējumam Līguma 8.punktā norādītos dokumentus un tie tika atzīti par atbilstošiem.
10. Līdzfinansējuma saņemšanai Finansējuma saņēmējs iesniedz Domei dokumentus atbilstoši Konkursa nolikuma 28.punktam.
11. Par neatbilstoši veiktiem izdevumiem Līgumā tiek atzīti izdevumi, par kuriem Finansējuma saņēmējs nav iesniedzis Līguma 8.punktā norādītos dokumentus vai iesniegtie dokumenti neatbilst Līguma prasībām, izdevumi ir veikti ārpus Līguma 4.punktā noteiktā perioda un/vai kurus Dome Pasākuma ieviešanas ietvaros ir atzinusi par tādiem, kas radušies, pārkāpjot Līguma vai normatīvo aktu prasības.
12. Dome izmaksā līdzfinansējumu daļā, ja:
    1. tiek konstatēti neatbilstoši veiktie izdevumi. Šajā gadījumā līdzfinansējuma summa tiek samazināta neatbilstoši veikto izdevumu apmērā;
    2. konstatētas neattiecināmās izmaksas. Šajā gadījumā līdzfinansējuma summa tiek samazināta neattiecināmo izmaksu apmērā;
    3. Finansējuma saņēmējs Pasākuma pilnai un atbilstošai īstenošanai faktiski izlietojis mazāk finanšu līdzekļu, nekā norādīts tāmē. Šajā gadījumā līdzfinansējuma summa tiek samazināta atbilstoši faktiskajai Attiecināmo izmaksu kopsummai.
13. Dome neveic Finansējuma saņēmējam līdzfinansējuma izmaksu, ja:
    1. Finansējuma saņēmējs nav pilnībā īstenojis Pasākumu Līgumā noteiktajā termiņā;
    2. līdzfinansējuma izmaksai iesniegtie dokumenti nav sagatavoti atbilstoši Līguma noteikumiem vai nav iesniegti visi Līgumā noteiktie dokumenti;
    3. visos līdzfinansējuma saņemšanai iesniegtajos dokumentos norādītie izdevumi atzīti par neatbilstoši veiktiem un/vai visas izmaksas par neattiecināmām;
    4. faktiski izpildīto darbu apjoms ir mazāks, ne kā tas ir norādīts līdzfinansējuma samaksai iesniegtajos dokumentos;
    5. Finansējuma saņēmējs nav novērsis Domes norādītos Pasākuma īstenošanā konstatētos normatīvo aktu un Līguma saistību pārkāpumus;
    6. Līgumā noteiktais Pasākuma īstenošanas termiņš ir nokavēts tiktāl, ka līdzfinansējuma samaksa, ievērojot Līgumā noteikto kārtību un noteikumus, kļuvusi neiespējama;
    7. Domei kļuvis zināms, ka kompetentas iestādes ir apturējušas Pasākuma ietvaros veicamos vai ar to saistītos darbus sakarā ar konstatētiem normatīvo aktu pārkāpumiem;
    8. nav iesniegti Līguma izpildes kontroles ietvaros Domes pieprasītie dokumenti vai Domei netika nodrošināta iespēja pārbaudīt Pasākumā noteikto darbu izpildi pilnā apjomā, kādēļ Dome nevarēja ticami pārliecināties par Līguma un Domes lēmuma atbilstošu izpildi;
    9. Domei kļuvis zināms, ka Finansējuma saņēmējs Konkursa laikā vai Līguma noslēgšanas vai izpildes laikā ir iesniedzis Domei nepatiesu informāciju, kādēļ Finansējuma saņēmējs un/vai Pasākums ir atzīstami par neatbilstošiem Domes 2018.gada 30.oktobra saistošo noteikumu Nr.30 “Saistošie noteikumi par pašvaldības līdzfinansējumu kultūras pieminekļu saglabāšanai” (turpmāk – Noteikumi), Konkursā, Domes lēmumā vai Līgumā noteiktām prasībām un līdz ar to nevarēja vai nevar pretendēt uz līdzfinansējumu;
    10. tika konstatēts, ka attiecībā uz Finansējuma saņēmēju ir iestājies vismaz viens no šādiem apstākļiem: pasludināts maksātnespējas process, tiek īstenots tiesiskās aizsardzības process, tiek īstenots ārpustiesas tiesiskās aizsardzības process, ir uzsākta bankrota procedūra, ir piemērota sanācija vai mierizlīgums, tā saimnieciskā darbība ir izbeigta vai apturēta un/vai tas atbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru;
    11. nav izpildīti citi Finansējuma saņēmēja pienākumi, kuri ir tieši saistīti ar Pasākuma rezultāta sasniegšanu, Līguma spēkā esamību un Līguma izpildi apliecinošu dokumentu nodrošināšanu.
14. Domei ir tiesības atlikt līdzfinansējuma vai tā daļas maksājumu, ja līdzfinansējuma maksājuma saņemšanai iesniegtajos dokumentos ir konstatētas kļūdas, kuras saprātīgā termiņā ir novēršamas, negrozot Pasākuma realizācijas faktisko rezultātu un projekta izpildes dokumentāciju, nav iesniegti visi Līgumā noteiktie līdzfinansējuma maksājuma saņemšanai nepieciešamie dokumenti, ciktāl tas neietekmē Līgumā noteiktās Domes tiesības un līdzfinansējuma samaksas iespējamos maksimālos termiņus.
15. Līdzfinansējums tiek izmaksāts Finansējuma saņēmējam, pamatojoties uz tāmi atbilstoši šī Līguma pielikumam, kas tiek iesniegta kopā ar Līguma 8.punktā minētiem dokumentiem.
16. Finansējuma saņēmēja iesniegtos Līguma 8.punktā minētos dokumentus līdzfinansējuma maksājuma saņemšanai Dome izskata 2 (divi) mēnešu laikā no to saņemšanas brīža. Domei pārbaudes laikā ir tiesības pieprasīt no Finansējuma saņēmēja papildus informāciju un dokumentus, kā arī rakstiskus skaidrojumus. Pieprasītā informācija, skaidrojumi un dokumenti iesniedzami šajā punktā noteiktā termiņa ietvaros. Ja Finansējuma saņēmējs ir nokavējis pieprasītās informācijas un dokumentu iesniegšanu, kā dēļ līdzfinansējuma samaksa kļuva neiespējama, Dome par to neatbild.
17. Dome veic līdzfinansējuma maksājumu\_\_\_\_\_\_\_\_\_ bankas kontā Nr. \_\_\_\_\_\_\_\_\_\_\_\_\_\_\_\_\_\_\_\_ divu mēnešu laikā pēc visu Līgumā noteikto līdzfinansējuma maksājuma saņemšanai nepieciešamo dokumentu saņemšanas un izvērtēšanas, ja tie pilnībā atbilst Līguma prasībām. Par līdzfinansējuma maksājumu kavējumu Domei ne līgumsods, ne likumiskie procenti netiek piemēroti.
18. **Domes tiesības un pienākumi**
19. Domei ir šādas tiesības:
    1. pieprasīt no Finansējuma saņēmēja nepieciešamo informāciju, paskaidrojumus Pasākuma īstenošanas uzraudzības un kontroles nodrošināšanai;
    2. veikt pārbaudes Pasākuma īstenošanas vietā, par to 5 (piecas) darba dienas iepriekš informējot Finansējuma saņēmēju;
    3. konstatējot Pasākuma īstenošanā neatbilstību normatīvajiem aktiem vai Līguma noteikumiem, uzdot Finansējuma saņēmējam novērst neatbilstību Domes noteiktā kārtībā un termiņā.
20. Domei ir šādi pienākumi:
    1. izvērtēt Finansējuma saņēmēja iesniegtos dokumentus;
    2. pēc līdzfinansējuma izmaksas 5 (piecus) gadus uzglabāt ar Pasākuma īstenošanu saistīto dokumentāciju.
21. **Finansējuma saņēmēja tiesības un pienākumi**
22. Finansējuma saņēmējam ir šādas tiesības:
    1. saņemt Pasākuma īstenošanai paredzēto pašvaldības budžeta finansējumu, ja Pasākums tiek īstenots atbilstoši normatīvo aktu prasībām un Līguma noteikumiem;
    2. pieprasīt un saņemt no Domes Pasākuma īstenošanai nepieciešamo informāciju.
23. Finansējuma saņēmējam ir šādi pienākumi:
    1. nodrošināt Pasākuma kvalitatīvu īstenošanu saskaņā ar Līguma noteikumiem, projekta dokumentiem, tostarp tāmei, un ievērojot normatīvo aktu prasības, t.sk., izmantot tādas profesionāli atzītas vai attiecīgajā nozarē vispārpieņemtas darbības metodes, paņēmienus un praksi, kas nodrošina Pasākuma īstenošanu augstā kvalitātē, efektīvi sasniedzot Pasākuma rezultātu;
    2. 3 (trīs) darba dienu laikā no pieprasījuma saņemšanas sniegt informāciju Domei par Pasākuma īstenošanu;
    3. nodrošināt Domei iespēju veikt Pasākuma īstenošanas uzraudzību, tai skaitā nodrošināt brīvu piekļūšanu Finansējuma saņēmēja telpām, tehnikai, grāmatvedības un finanšu dokumentiem, citiem ar Pasākumu saistītiem dokumentiem un informācijai, kā arī Pasākuma īstenošanas vietai;
    4. izpildīt Domes norādījumus konstatēto Līguma vai normatīvo aktu pārkāpumu, kļūdu vai nepilnību novēršanai Domes noteiktajā kārtībā un termiņā;
    5. nekavējoties rakstiski informēt Domi par izmaiņām, kas skar Pasākuma īstenošanu, kā arī informēt par izmaiņām Finansējuma saņēmēja pamatdatos (kontaktinformācija un bankas rekvizīti) un citā informācijā, kas norādīta šajā Līgumā;
    6. nekavējoties rakstveidā informēt Domi par jebkuriem apstākļiem, kas varētu ietekmēt Pasākuma īstenošanas atbilstību Līgumam;
    7. pēc līdzfinansējuma saņemšanas vismaz 5 (piecus) gadus uzglabāt ar Pasākuma īstenošanu saistīto dokumentāciju;
    8. atmaksāt Domei izmaksāto līdzfinansējumu, ja līdzfinansējuma samaksas brīdī attiecībā uz Finansējuma saņēmēju ir pastāvējuši Līguma 11.9. vai 11.10.apakšpunktos minētie apstākļi;
    9. nodrošināt, ka visi ar Pasākuma īstenošanu saistītie attiecināmie izdevumi, kā arī ar Pasākuma īstenošanu saistītie ieņēmumi, naudas plūsma, aktīvi un pasīvi grāmatvedības uzskaitē ir identificējami, nodalīti un pārbaudāmi;
    10. nodrošināt Pasākuma ietvaros veikto darbu pieejamību sabiedrības apskatei Finansējuma saņēmēja noteiktajā kārtībā.
24. **Līguma darbība un izbeigšana**
25. Līgums stājas spēkā pēc tā abpusējas parakstīšanas un ir spēkā līdz pilnīgai Līdzēju saistību izpildei vai izbeigšanai saskaņā ar Līgumā noteikto.
26. Līgums var tikt izbeigts Līdzējiem par to savstarpēji vienojoties rakstveidā vai pēc Finansējuma saņēmēja rakstiskas atteikšanās no Pasākuma realizācijas.
27. Domei ir tiesības, nosūtot rakstisku paziņojumu Finansējuma saņēmējam, vienpusēji atkāpties no Līguma, ja Finansējuma saņēmējs nepilda Līgumu, tajā skaitā, ja:
    1. Finansējuma saņēmējs nav ievērojis Līgumā noteikto Pasākuma īstenošanas sākuma un/vai beigu termiņu;
    2. Dome atzina visas Pasākuma ietvaros veiktās izmaksas par neattiecināmām izmaksām vai neatbilstoši veiktiem izdevumiem;
    3. Finansējuma saņēmējs nav izpildījis Pasākumā paredzētos darbus un nav sasniedzis Pasākuma rezultātu;
    4. Domei kļuvis zināms, ka Finansējuma saņēmējs Konkursa laikā vai Līguma noslēgšanas vai izpildes laikā iesniedzis Domei nepatiesu informāciju, kādēļ Finansējuma saņēmējs un/vai Pasākums ir atzīstami par neatbilstošiem Noteikumos, Konkursā, Domes lēmumā vai Līgumā noteiktām prasībām, un līdz ar to Finansējuma saņēmējs nevarēja vai nevar pretendēt uz līdzfinansējumu;
    5. Finansējuma saņēmējs atkārtoti pēc Domes rakstiska paziņojuma novērst trūkumus vai pārkāpumus, nepilda Līgumā noteiktās saistības.
28. **Nepārvarama vara**
29. Ja Puses nevar pilnīgi vai daļēji izpildīt savas saistības tādu apstākļu dēļ, kurus izraisījusi jebkāda veida dabas stihija, ugunsgrēks, militāras akcijas, blokāde, streiki, valsts varas vai pārvaldes institūciju pieņemtie rīkojumi, lēmumi un citi ārkārtēji apstākļi, kurus Puses nevarēja iepriekš paredzēt un novērst ar saviem līdzekļiem, un kas nebija atkarīgi no Pušu gribas vai ietekmes, saistību izpildes termiņš tiek pagarināts par laika periodu, kurā pastāv nepārvaramas varas radītie apstākļi.
30. Ja 23.punktā minētie apstākļi ilgst ilgāk par 1 (vienu) mēnesi, tad Pusēm ir tiesības vienpusējā kārtā izbeigt Līgumu.
31. Pusei, kurai kļuva neiespējami izpildīt saistības minēto apstākļu dēļ, nekavējoties, bet ne vēlāk kā 2 (divu) darba dienu laikā rakstveidā jāpaziņo otrai Pusei par šādu apstākļu rašanos vai izbeigšanos, lai vienotos par attiecīgiem pasākumiem, kas veicami šādos apstākļos.
32. Puses neatbild viena otrai par radītiem zaudējumiem, ja tie radušies nepārvaramas varas rezultātā, un izpildīti Līguma 25.punkta noteikumi.
33. **Citi nosacījumi**
34. Ar šo Līgumu Finansējuma saņēmējs apņemas bez ierunām pildīt pasākumu kopumu, kas jāveic, lai sasniegtu Pasākumā noteiktos mērķus, un ievērot šī Līguma noteikumus.
35. Ar šo līgumu Finansējuma saņēmējs apstiprina, ka visa Domei sniegtā informācija par Finansējuma saņēmēju, kā arī visa Finansējuma saņēmēja sniegtā informācija saistībā ar Pasākuma īstenošanu vai šī Līguma noslēgšanu ir patiesa, pilnīga un aktuāla.
36. Puses var grozīt Līgumu tikai noslēdzot par to attiecīgu rakstveida vienošanos, ievērojot spēkā esošo normatīvo aktu un šī Līguma prasības. Jebkuri grozījumi stājas spēkā tikai ar to abpusējas parakstīšanas brīdi un tie kļūst par Līguma neatņemamu sastāvdaļu.
37. Līdzēji apņemas visus jautājumus, kas saistīti ar Līguma izpildi, risināt pārrunu ceļā, bet, ja pārrunas nav bijušas sekmīgas, strīdu izskata tiesa Latvijas Republikas normatīvajos aktos noteiktajā kārtībā.
38. Par Pušu kontaktpersonām nozīmētas:
    1. no Domes puses - \_\_\_\_\_\_\_\_\_\_\_\_\_\_\_\_\_\_\_\_\_, tālr. \_\_\_\_\_\_\_\_\_, e-pasts:\_\_\_\_\_\_\_\_\_\_;
    2. no Finansējuma saņēmēja puses - \_\_\_\_\_\_\_\_\_\_\_\_, tālr.\_\_\_\_\_\_\_, e-pasts:\_\_\_\_\_\_\_\_\_\_\_.
39. Saziņai Līguma ietvaros Puses izmanto Līguma 31.punktā norādīto kontaktinformāciju.
40. Līgums ir sagatavots divos eksemplāros ar \_\_\_ pielikumu kopā uz \_\_\_ (\_\_\_\_\_) lapām, katrai Pusei pa vienam eksemplāram. Abiem eksemplāriem ir vienāds juridiskais spēks.
41. **Pušu rekvizīti**

|  |  |
| --- | --- |
| **Daugavpils pilsētas dome:** | **Finansējuma saņēmējs:** |
| 20\_\_.gada \_\_\_\_\_\_\_\_\_\_\_ | 20\_\_.gada \_\_\_\_\_\_\_\_\_\_\_ |

pielikums

Līgumam Nr. \_\_\_\_\_\_\_\_\_\_

**Tāme**

**kultūras pieminekļa saglabāšanas darbiem (*euro*)**

Darbu nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Izdevumu pozīcija | Vienības izmaksas | Vienību skaits | Kopā uz visu apjomu | tai skaitā: | |
| Pašvaldības līdzfinansējums | Finansējuma saņēmēja finansējums |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  | Kopā: |  |  |  |  |  |

**4. pielikums**

Konkursa “Daugavpils pilsētas pašvaldības līdzfinansējums kultūras

pieminekļu saglabāšanai 2020.gadā” nolikumam

**Atskaites veidlapa**

**par Daugavpils pilsētas pašvaldības piešķirto**

**līdzfinansējumu kultūras pieminekļu saglabāšanai 2020. gadā**

|  |  |
| --- | --- |
|  |  |
| **Finansējuma saņēmēja vārds, uzvārds / nosaukumus** | **Līguma numurs** |

|  |  |  |
| --- | --- | --- |
|  |  |  |
| **Aktivitātes īstenošanas laiks (no/līdz)** | **Aktivitātes īstenošanas vieta** | **Aktivitātes rezultāts** |

|  |
| --- |
| **Detalizēts īstenoto aktivitāšu apraksts un sasniegtie rezultāti** |
|  |

**Atskaitei pievienoti dokumenti un materiāli (saskaņā ar Konkursa nolikuma 28.punktu):**

1. …

2. …

3. …

**Finansējuma saņēmējs:**

|  |  |  |
| --- | --- | --- |
|  |  |  |
| (vārds, uzvārds) | (paraksts) | (datums ) |

**Atskaiti pieņēma (aizpilda Daugavpils pilsētas pašvaldības darbinieks):**

|  |  |  |
| --- | --- | --- |
|  |  |  |
| (vārds, uzvārds) | (paraksts) | (datums ) |